**ELŐTERJESZTÉS**

A Gazdasági és Városstratégiai Bizottság

2017. június 12-i ülésére

**Javaslat a Szombathely Bem J. u-i buszfordulótól délre lévő, kerítéssel határolt kutyafuttató terület megszüntetésére**

A Bem J. u-i buszfordulótól délre lévő, kerítéssel körbehatárolt kutyafuttató megszüntetését kéri tizennyolc, a kutyafuttató környezetében élő lakó.

**Szombathely Megyei Jogú Város területén kutyafuttató területek kijelöléséről, vagy megszüntetéséről Szombathely Megyei Jogú Város Közgyűlése határozat formájában dönt, a Gazdasági és Városstratégiai Bizottság véleménye alapján (Szombathely Megyei Jogú Város Önkormányzata Szervezeti és Működési Szabályzata 52. §(1) bekezdése 36. pontja).**

**A jelenleg, kutyafuttatás céljára 8 helyszín áll rendelkezésre közterületen, amelyet a 439/2015. (XII.10.) számú közgyűlési határozat tartalmaz.**

A megszüntetésre kért kutyafuttatóhoz legközelebb a Dolgozók útja melletti Vízmű terület, a Nagy László u. mögött telepített első fenyősor – a Dolgozók útja és a Perint által határolt kutyafuttató terület, és a Váci M. u. mögött a Vízmű kutak lefolyóárkából a volt Rohonci vasúti töltésig levő kutyafuttató találhatók.

A Bem J. u.-i buszfordulótól délre levő kutyafuttató a Szűrcsapó u.- Váci M. u. Bem J. utcák által lehatárolt, elsősorban tömbházakkal beépült, magas lakósűrűségű városrészt szolgálja ki.

Kérem a Tisztelt Bizottságot, hogy az előterjesztést megtárgyalni, és a kutyafuttató megszüntetésével kapcsolatban dönteni szíveskedjék.

**Szombathely, 2017. június „ „**

/:Illés Károly:/

**Határozati javaslat**

**/2017 .(VI.12.) sz. GVB határozat**

A Gazdasági és Városstratégiai Bizottság nem javasolja a Bem J. u-i buszfordulótól délre levő kutyafuttató megszüntetését.

**Felelősök:** Lendvai Ferenc, a Gazdasági és Városstratégiai Bizottság elnöke

/A végrehajtás előkészítéséért:

Lakézi Gábor, a Városüzemeltetési Osztály vezetője

**Határidő:** azonnal